यूएनकी आवासीय प्रतिनिधि हाम्दीले भनिन् : 'नेपालले १६ औं योजनामा एलडीसी स्तरोन्नतिका सन्दर्भमा सोच्नु पर्छ'
नेपालका लागि संयुक्त राष्ट्रसंघीय आवासीय प्रतिनिधि हाना सिंगर हाम्दीले नेपालले १६ औं योजनामा अति कम विकसित मुलुक (एलडीसी) स्तरोन्नतिका सन्दर्भमा सोच्नु पर्ने सुझाव दिएकी छन् ।  उनले सफल एलडीसी स्तरोन्नति पछि नेपाल विकासको अर्को अध्यायमा प्रवेश गर्ने पनि बताइन् ।
काठमाडौँ — नेपालका लागि संयुक्त राष्ट्रसंघीय आवासीय प्रतिनिधि हाना सिंगर हाम्दीले नेपालले १६ औं योजनामा अति कम विकसित मुलुक (एलडीसी) स्तरोन्नतिका सन्दर्भमा सोच्नु पर्ने सुझाव दिएकी छन् ।  उनले सफल एलडीसी स्तरोन्नति पछि नेपाल विकासको अर्को अध्यायमा प्रवेश गर्ने पनि बताइन् ।राष्ट्रिय योजना आयोगले १६ औं योजना र अति कम विकसित मुलुक (एलडीसी) बाट विकासशील मुलुकमा स्तरोन्नतिका विषयमा अन्तर्राष्ट्रिय विकास साझेदारहरुसाग छलफल कार्यक्रममा हाम्दीले उक्त सुझाव दिएकी हुन् ।आयोगका उपाध्यक्ष मीनबहादुर श्रेष्ठको अध्यक्षतामा मंगलबार भएको छलफलमा संयुक्त राष्ट्र संघ, विश्व बैंक, अन्तर्राष्ट्रिय मुद्रा कोष लगायत विभिन्न देशका राजदूत तथा प्रतिनिधिहरुले सुझाव दिएका छन् ।योजना आयोगका अनुसार आयोगले आगामी ५ वर्षका लागि तयार गरिरहेको १६औं योजनाका लागि विभिन्न क्षेत्र तथा सरोकारवालाहरुसाग सुझाव लिइरहेको छ । सोही क्रममा मंगलबार आयोगले अन्तर्राष्ट्रिय विकास साझेदार समूहसाग छलफल गरेको हो ।नेपालस्थित अन्तराष्ट्रिय विकास साझोदार समूहको नेतृत्व हाल संयुक्त राष्ट्रसंघका नेपालस्थित आवासीय प्रतिनिधि हाम्दी र नेपालका लागि फिनल्याण्डका राजदूत रिना रिक्का हेइक्काले संयुक्त रुपमा गरिरहेका छन् । छलफलमा अतिकम विकसित मुलुक (एलडीसी)बाट विकासशील मुलुकमा स्तरोन्नतिका सन्दर्भमा पनि छलफल भएको थियो ।सहभागी विकास साझेदारहरुले आफ्नो कन्ट्री प्रोगामलाई १६औं योजना र अति कम विकसित मुलुक (एलडीसी) बाट विकासशील मुलुकमा स्तरोन्नति रणनीतिसाग तादम्यता मिलाउनु पर्ने बताएका छन् ।आयोगका उपाध्यक्ष श्रेष्ठले विकास साझेदारहरुबाट धेरै राम्रा सुझावहरु आएको बताए । नेपालको विकासका लागि विकास साझेदार समूहले गर्दै आएको सहयोगको लागि धन्यवाद दिँदै आएका सुझावहरु १६आौ योजना र स्मुथ ट्रान्जिसन स्ट्रेटिजी फर एलडीसी मा समावेश गर्ने प्रतिबद्धता जनाएका छन् । आयोगले मंगलबारै १६औं योजनाको सन्दर्भमा राष्ट्रिय विकास परिषद्का नवनियुक्त सदस्यहरुसाग छलफल गरेको थियो ।